Minut de silenci a Burjassot per l’atemptat de Manchester
2025-07-24

Aquest matí de dimarts, a les 12h, nombrosos representants de la Corporació Municipal així com personal de l’Ajuntament, s’han concentrat a les portes del Consistori per a guardar un minut de silenci, en senyal de respecte, duel i repulsa per l’atemptat ocorregut ahir en la ciutat britànica de Manchester. Un atemptat terrorista que una vegada més torna a assotar a Europa i que ha costat la vida d’almenys 22 persones, entre elles menors d’edat i ha deixat ferides a més de cinquanta.

Per la seua banda, l’alcalde de Burjassot, Rafa García, que en aqueix moment es trobava en la ciutat de València, ha participat en un altre acte institucional amb el mateix objectiu.

L’atemptat es va perpetrar anit (22:35h hora local) al final del concert de l’artista nord-americana Ariana Grande, en el pavelló Manchester Arena, segons la policia de la ciutat britànica. Les forces de seguretat tracten el tràgic fet com un atac terrorista.